Леон Небенцаль

Леон Небенцаль (; 1910 елның 26 августы, РИ, Воронеж ― 1996 елның 6 гыйнвары, Берлин) ― тәрҗемәче, публицист һәм журналист. Җәлилнең Берлин чоры тормышын һәм иҗатын өйрәнүче.

 Тәрҗемәи хәле 
1910 елның 26 августында Воронежда яһүди гаиләсендә туганNebenzahl, Leon. Bundesstiftung zur Aufarbeitung der SED-Diktatur.  Әтисе Краковта туган яһүди, әнисе рус булган. Әти-әнисе соң гына өйләнешкәннәр, чөнки әтисенә башта яһүди диненнән күчәргә туры килгән. Әтисе Россиядән йомырка экспортлаган, ике абыйсы Германиядә шуны саткан. 

Беренче бөтендөнья сугышыннан соң гаилә Германиягә күченгән һәм 1921 елдан Берлинда яшәгән. Биредә Леон Небенцаль немец-рус  укыган. Хезмәт юлын копирайтер һәм рәссам-график сыйфатында башлаган. Гаилә 1930-еллар башында банкротлыкка чыккан, химияне өйрәнүне акча җитмәү сәбәпле туктатырга туры килгән. Туганы  (1870―1938)  продюсерлык компаниясенә караган Star-Film фильмнар прокаты буенча компаниядә реклама бүлегендә хезмәт иткән. Австрияле кинорежиссер  (1885–1967)  фильмы (1931) өчен постер эшләгән. 

Германиядә фашистлар хакимияткә килгәч, 1933 елда һөнәргә тыю алган, 1944 елда хәрби-төзелеш оешмасы булган  аша Тюрингиягә мәҗбүри эшкә җибәрелгән, 1945 елда аннан Берлинга качкан.

1945 елның маеннан Берлинда урнашкан Германиядәге Совет  (Sowjetische Militäradministration in Deutschland, SMAD) тәрҗемәче булып эшләгән, 1945 елның җәеннән Совет разведка идарәсе (Sowjetischen Nachrichtenbüros, SNB) хезмәткәре, матбугат конференцияләрендә телдән тәрҗемәче. 1946 елдан шулай ук SMA нәшриятында тәрҗемәче булып эшләгән, нәшрият өчен, аерым алганда, Төп хәрби җинаятьчеләр өстеннән  Нюрнберг процессында Баш совет прокурорының гаепләү бәяләмәсен тәрҗемә иткән.

1958 елга кадәр Die Presse der Sowjetunion und der Volksdemokratien (Советлар Союзы һәм халык демократиясе илләре матбугаты)
журналын мөхәррирләгән һәм 1981 елга кадәр «Проблемы мира и социализма» журналының немец варианты () баш мөхәррире булганLeon Nebenzahl. ask-oracle.com. Моннан тыш, русчадан марксистик-ленинчыл әдәбиятны, совет мемуар әдәбиятын (, , Климент Ворошилов) тәрҗемә иткән.

 «Степан Кольчугин» романын, Д. Д. Нагишкинның «Сердце Бонивура» повестен, Е. Я. Драбкинаның «Черные сухари» повестен русчадан немецчага тәрҗемә иткән.

«ГДР ― СССР» дуслык җәмгыяте идарәсе әгъзасы, Германия Коммунистлар партиясе (), Германиянең бердәм социалистик партиясе (), Демократик социализм партиясе () әгъзасы булган.

 Муса Җәлил 
М. Җәлил белән бер камерада утырган Андре Тиммермансны һәм Шпандау төрмәсендә шагыйрьнең көрәштәшләре белән очрашкан Рениеро Ланфрединины, Гайнан Кормашев төркеменең җәзалап үтерелүенә кагылышлы документларны эзләп тапкан. Германия Демократик Республикасы Фәннәр Академиясендә «Муса Җәлил – шагыйрь һәм көрәшче» дигән доклад белән чыгыш ясаган Леон Небенцаль. Tatarica Онлайн-энциклопедиясе.

«Mussa Dshalils «Moabit Hefte» – Zeugnis der Menschlichkeit irmitten von Barbarei» (Муса Җәлилнең «Моабит дәфтәрләре» – варварлыкны фаш итүче кешелек документы», 1975) мәкаләсе һәм М. Җәлилгә багышланган башка бик күп басмалар авторы.

Небенцаль немец төрмә архивларында киң эзләнүләр үткәрә, төрле рәсми учреждениеләргә күпсанлы запрослар ясый, мең карточка һәм документларны карый. 1965 елның җәендә Татарстан АССР Язучылар берлеге чакыруы буенча Небенцаль Казанга килә. Ул татар язучыларына кыйммәтле документлар: Андре Тиммерманс хатлары, Берлин төрмәләренә сорау күчермәләре һәм аларга җаваплар, җәзалау турындагы карточкаларның фотокопияләре, Георгий Юрытко, Рениеро Ланфредини хатлары һәм адреслары һәм башка документлар бүләк итә Рафаэль Мустафин. По следам поэта-героя. Книга-поиск. Издание второе, переработанное и дополненное. К.: ТКИ, 1973. ― стр.255.  

 Үз әсәрләре 
 Über die sowjetische sozialistische Gesellschaft. Sammlung von Aufsätzen. 1. Auflage. Dietz, Berlin 1952.
 (Hrsg.): Für die weitere Entwicklung der Mitschurinschen Lehre; zum 100. Geburtstag I. W. Mitschurins. Kongreß-Verl., Berlin 1955.
 „Mehr Grund zu lieben als zu hassen…“. In: Weimarer Beiträge, 18 H. 4.18, Nr. 4 1972, S. 161–167.
 Mein Leben begann von neuem. Erinnerungen an eine ungewöhnliche Zeit. Dietz, Berlin 1985.
 Der Zarenadler weicht dem Sowjetstern. Eine postgeschichtliche Studie. 1. Auflage. Transpress, Berlin 1987, ISBN 3344002171.
 Es muss nicht immer ein Wertstempel sein. Russlands Postkartenformulare von 1872 bis 1926. v. Hofmann, Hamburg 1994, ISBN 3763650644.

 Искәрмәләр 

 Әдәбият 
 Bernd-Rainer Barth. Nebenzahl, Leon / Wer war wer in der DDR? Berlin 2010, ISBN 978-3-86153-561-4.
 Karin Hartewig: Zurückgekehrt. Die Geschichte der jüdischen Kommunisten in der DDR. Böhlau, Köln 2000.

 Сылтамалар 
  Леон Небенцаль. Tatarica Онлайн-энциклопедиясе


Төркем:Тылмачлар
Төркем:Германия тәрҗемәчеләре
Төркем:Рус теленнән тәрҗемәчеләр
Төркем:Немец теленә тәрҗемәчеләр
Төркем:Алмания журналистлары
Төркем:Алмания язучылары
Төркем:Алмания коммунистлары
Төркем:Муса Җәлил
Төркем:Әлифба буенча публицистлар